शीर्षक: रावसाहेब दानवेंमध्ये कंसालाही लाजवेल इतका अहंकार - हर्षवर्धन जाधव #5मोठ्याबातम्या\nवरील काल्पनिक लेखाचे शीर्षक दिल्यास, लेखाची कल्पना करा.\n
रावसाहेब दानवे

कंसालाही लाजवेल इतका अहंकार रावसाहेब दानवेंमध्ये असल्याची टीका माजी आमदार आणि दानवेंचे जावई हर्षवर्धन जाधव यांनी केलीय. लोकसत्तानं ही बातमी दिलीय.

ज्याप्रमाणे कंस राक्षसाचा अंत झाला, तशीच रावसाहेब दानवे या मग्रूर नेत्याची अवस्था होईल, असंही हर्षवर्धन जाधव म्हणाले.

हर्षवर्धन जाधव

"रावसाहेब दानवे यांचा तोल ढळला आहे. गेल्यावेळीही त्यांनी शेतकऱ्यांबद्दल आक्षेपार्ह वक्तव्य केलं होतं. आता पुन्हा एकदा शेतकऱ्यांबद्दल बोलताना त्यांचा तोल ढासळला आहे. ज्यांच्यामुळे अन्न मिळतं अशा शेतकऱ्यांना रावसाहेब दानवे यांनी चीन आणि पाकिस्तानचे हस्तक म्हटलं आहे. ही मग्रुरी आहे, जनता ही मग्रुरी उतरवल्याशिवाय राहणार नाही," असं हर्षवर्धन जाधव यांनी म्हटलं आहे.

दिल्लीच्या सीमेवर सुरू असलेलं शेतकऱ्यांचं आंदोलन हे हे शेतकऱ्यांचं आंदोलन नाही. या आंदोलनाच्या पाठीमागे चीन आणि पाकिस्तानचा हात आहे, असं रावसाहेब दानवे म्हणाले होते. त्यानंतर त्यांच्यावर सर्वच स्तरातून टीका होतेय.

2) तीनपैकी एकही कायदा शेतकऱ्यांच्या विरोधात नाही - नितीन गडकरी

"केंद्र सरकारने आणलेल्या तीनपैकी एकही कृषी कायदा शेतकऱ्यांच्या विरोधात नाही. महाराष्ट्रातल्या सगळ्या पक्षांच्या नेत्यांनी या बिलाचं समर्थन केलंय," असं केंद्रीय मंत्री आणि भाजपचे नेते नितीन गडकरी म्हणाले. 

हे कृषी कायदे शेतकरी हिताचेच आहेत, असं सांगतानाच गडकरी पुढे म्हणाले, काही लोक शेतकऱ्यांची दिशाभूल करण्याचा प्रयत्न करत आहेत. एबीपी माझाला नितीन गडकरी यांनी मुलाखत दिली. 

नितीन गडकरी

हे कृषी कायदे लागू झाल्यास शेतकरी आत्महत्या थांबतील, असा विश्वास नितीन गडकरी यांनी व्यक्त केले.

"मीही सेंद्रीय शेती करतो. माझ्या शेतीतल्या भाज्या मी थेट बाजारात विकतो. हे या कायद्यामुळे शक्य झालं. हा कायद नसता, तर मलाही भाज्या एपीएमसीमध्ये विकाव्या लागल्या असत्या," हे स्वत:चं उदाहरण देत गडकरींनी कृषी कायद्यांचे फायदे सांगितले.

3) आगामी दोन दिवसात खान्देशात गारपिटीची शक्यता

अरबी समुद्रात कमी दाबाचा पट्टा निर्माण झाल्याने पुढच्या दोन दिवसात महाराष्ट्रातील काही भागांमध्ये गारपीट तर काही भागांमध्ये हलक्या सरींची शक्यता आहे. 

पुढच्या दोन दिवसात खान्देशातील धुळे, नंदुरबार, नाशिक, जळगाव या जिल्ह्यांमध्ये गारपीट पडण्याची शक्यता आहे. टीव्ही 9 मराठीने ही बातमी दिली आहे.

त्याचबरोबर उत्तर कोकणात हलक्या...